b'\n_START_ARTICLE_\nZajem\n_START_PARAGRAPH_\nZ\xc3\xa1jem (gen. z\xc3\xa1jma) je bila v fevdalizmu podelitev zemlje drugemu, pri kateri si je podelitelj pridr\xc5\xbeal nekatere dele lastninske pravice. Zajem torej lahko opredelimo kot naj\xc5\xa1ir\xc5\xa1o oznako za pravno razmerje, v katerem je nekdo prepustil drugemu kakorkoli omejeno pravico na stvari. Zajmi so bili lahko dedni ali za\xc4\x8dasni, pla\xc4\x8dljivi ali brezpla\xc4\x8dni, svobodni in nesvobodni, lahko so se stopnjevali in so zato prispevali k drobitvi enotnosti lastnine. V fevdalizmu so sicer prevladovali nesvobodni zajmi, oblika svobodnega zajma pa je bila fevd.'